ร้านนี้ไม่มีชื่อร้านบังเอิญผ่าน แล้วต้องทานอาหารเช้าทำให้เราต้องแวะ ทั้งๆที่หน้าตาร้านก็ไม่ค่อยน่าเข้าเท่าไรนะคะ  คิดเอาแบบร้านหน้าปากซอยบ้านเราเลยคะเป็นห้องแถวธรรมดาติดถนน ไม่สะดุดตาอะไร แต่พอแวะแล้วคือเกินคาดคะ เพราะเราไม่ได้คาดหวังมาตั้งแต่แรก ทริปนี้เราไปกัน 3 คนบวกเด็ก 1 คนคะ
เมนูที่มีก็มีข้าวขาหมู ข้าวมันไก่ ข้าวหน้าไก่ทอดและข้าวยำไก่แซบคะ ก็คือสั่งมา 2  เมนูได้แก่
1. ข้าวขาหมู บอกเลยว่ามาจานใหญ่คะ เยอะมากทั้งข้าวทั้งหมู แต่คือหน้าตาที่จัดให้มา มันเกินร้านธรรมดาที่เราไม่ได้คาดหวังคะ  หน้าตาดี หมูดีมากกก เนื้อหนังคือผ่านการต้มมาจนนุ่ม หอมกรุ่น บวกกับข้าวสวยร้อนๆ แต่ข้าวแข็งไปนิสนึง แต่ก็ร้านแบบนี้ข้าวก็แบบนี้คือรับได้คะ บอกเลยว่ารดชาดดีมากคะ ดีมากจิงๆ ไม่เสียใจเลยที่แวะมา

2.ข้าวยำไก่แซบ จานนี้วัดใจเนาะ กล้าสั่งด้วย เพราะบอกตรงๆ ยำไก่ทอดพวกนี้รดชาดจะสู้ร้านฟาสฟู้ด ชื่อตัว Kxx ไม่ได้ แต่คือพอแม่ค้ายกจานมาวางตรงหน้า บอกเลยว่าตกใจมาก ไก่ทอด ทอดมาดีมาก ไม่อมน้ำมัน กรอบมาก เนื้อไก่ดี แถมหอมข้าวคั่ว ด้านรดชาดบอกเลยว่าตกใจคะ ดีมากแซบ ครบรสเลยทีเดียวคะ ยิ่งกว่าคำว่าผ่าน คือให้เกือบเต็มไปเลยดีกว่าคะ

แอบคุยกะเจ้เจ้าของร้าน พี่เขาบอกว่าทำเองทุกอย่างข้าวคั่วก็ทำเอง รสชาดเลยออกมาดีแบบนี้ และตลอดที่เรานั่งทานกันอยู่ก็มีคนมาพื้นที่ขี่มอเตอร์ไซด์มาซื้อกันตลอดคะ แสดงว่าของเขาดีจริง

คราวนี้มาดูราคานะคะ สั่งไป ข้าวขาหมู 3 จาน ข้าวยำไก่แซบ 2 จาน ราคาไม่ถึง 200 บาทคะ 180 บาทเท่านั้นคะ ตกจานละ 35 บาท น่ำดื่มฟรี ยังไงถ้าผ่านไปแถวๆ อนุสาวรีย์สุนทรภู่ลองแวะร้านเจ้แกนะคะ แกใส่ใจลูกค้าดีคะ ยิ่งเป็นขาจร นักท่องเที่ยวแบบเราแล้ว  เจ้จะคอยถามเสมอว่าทานได้ไหม เหมือนกลัวเราไม่อร่อยคะ แต่คือมันดีงามเกินคาด ให้ 4.85 คะแนนคะ ทำไมไม่เต็มเหรอคะ ติดที่ข้าวแข็งไปนิสสสสเดียวจิงๆ คะ นอกนั้นโอเคหมด